b"\n_START_ARTICLE_\nQuercus oglethorpensis\n_START_SECTION_\nMorfologia\n_START_PARAGRAPH_\nQuercus oglethorpensis \xc3\xa9s un arbre caducifoli, que creix aproximadament fins als 25 metres d'altura, amb un di\xc3\xa0metre a l'al\xc3\xa7ada de l'home d'uns 80 cm. T\xc3\xa9 un tronc recte. L'escor\xc3\xa7a \xc3\xa9s de color gris clar, escamosa. Les branques s\xc3\xb3n retor\xc3\xa7ades, no tenen p\xc3\xa8l, porpres. Les gemmes s\xc3\xb3n globoses, de  color vermell marr\xc3\xb3, 2-2,5\xc2\xa0mm de llarg. Les fulles fan 5-13 x 2-4 cm, de fulla caduca, estretament el\xc2\xb7l\xc3\xadptiques a oblanceolades. L'\xc3\xa0pex \xc3\xa9s obt\xc3\xbas, base de cune\xc3\xafforme, sencera, per\xc3\xb2 de vegades el marge \xc3\xa9s ondulat o lleugerament lobulat a prop de l'\xc3\xa0pex, de color verd fosc, sense p\xc3\xa8l per sobre, de color verd clar per sota amb pubesc\xc3\xa8ncia de color groguenc, de color groc el nervi central amb 3-5 parells de venes. El pec\xc3\xadol fa 2-7\xc2\xa0mm. Les flors surten a la primavera. Les glans fan 1,6-2 cm de llarg, ovoides, de color marr\xc3\xb3 fosc, s\xc3\xa8ssils o amb un peduncle curt de 7\xc2\xa0mm, tancada 1/3 de tassa, tassa de la part superior en forma d'escates adpreses. Les glans maduren al cap d'un any.\n_START_SECTION_\nDistribuci\xc3\xb3\n_START_PARAGRAPH_\nL'esp\xc3\xa8cie habita al Piedmont, sud-oest de Ge\xc3\xb2rgia, nord-est de Carolina del Sud, Louisiana i Mississip\xc3\xad, entre els 0-200 m._NEWLINE_Aquesta esp\xc3\xa8cie de roure prefereix s\xc3\xb2ls rics i humits.\n_START_SECTION_\nMalalties\n_START_PARAGRAPH_\nHabitualment aquesta esp\xc3\xa8cie de roure est\xc3\xa0 afectat pel xancre del castanyer."